b'\n_START_ARTICLE_\nVladas Radziulis\n_START_PARAGRAPH_\nVladas Radziulis (1913 m. baland\xc5\xbeio 24 d. Narsuti\xc5\xa1k\xc4\x97je, dab. Ignalinos raj. \xe2\x80\x93 1986 m. rugs\xc4\x97jo 21 d. Vilniuje) \xe2\x80\x93 Vilniaus kra\xc5\xa1to lietuvi\xc5\xb3 poetas ir prozininkas, pedagogas.\n_START_SECTION_\nBiografija\n_START_PARAGRAPH_\nMok\xc4\x97si Vilniaus Vytauto Did\xc5\xbeiojo gimnazijoje, po jos baigimo 1935\xe2\x80\x9339 m. studijavo teis\xc4\x99 Stepono Batoro universitete Vilniuje. Dirbo pedagogin\xc4\xaf darb\xc4\x85. 1963 m. baig\xc4\x97 Vilniaus V.Kapsuko universiteto Istorijos ir filologijos fakultet\xc4\x85. 1944\xe2\x80\x9373 m. buvo skiriamas \xc5\xa0ven\xc4\x8dioni\xc5\xb3 gimnazijos direktoriumi, v\xc4\x97liau mokytojavo Vilniuje._NEWLINE_Nuo 1933 m. bendradarbiavo spaudoje, daug ra\xc5\xa1\xc4\x97 pedagoginiais klausimais. Slapyvard\xc5\xbeiais Vl. Diemedys, Lankutis, Anicetas Lapaitis dalyvavo literat\xc5\xabrin\xc4\x97je veikloje, i\xc5\xa1leido kelias poezijos ir prozos knygas. Vienkartinio leidinio \xe2\x80\x9eKal\xc4\x97d\xc5\xb3 \xc5\xbevaig\xc5\xbed\xc4\x97\xe2\x80\x9c (1938 m.) redaktorius. K\xc5\xabrybai b\xc5\xabdingi Vilniaus kra\xc5\xa1to etnografiniai vaizdai, sodri kalba.'